93
ઈશ્વર રાજા છે
1 યહોવાહ રાજ કરે છે; તેમણે મહત્વ ધારણ કર્યું છે;
યહોવાહે પોતાની કમરે પરાક્રમ બાંધ્યું છે.
ખસેડાય નહિ તેમ જગત સ્થિર કરવામાં આવ્યું છે.
2 તમારું રાજ્યાસન પુરાતન કાળથી સ્થપાયેલું છે;
તમે અનાદિકાળથી છો.
3 હે યહોવાહ, પ્રવાહોએ ઊંચો કર્યો છે;
તેઓએ પોતાનો અવાજ ઊંચો કર્યો છે;
પ્રવાહો પોતાનાં મોજાં ઊંચાં કરે છે.
4 ઘણા પાણીઓના ખળખળાટ કરતાં,
સમુદ્રનાં પરાક્રમી મોજાં કરતાં,
યહોવાહ પરમ ઊંચામાં પરાક્રમી છે.
5 તમારી પવિત્ર આજ્ઞાઓ અતિ વિશ્વાસયોગ્ય છે;
હે યહોવાહ, સર્વકાળ
પવિત્રતા તમારા ઘરને શોભે છે.