122
યરુશાલેમનું મહિમાગીત
ચઢવાનું ગીત; દાઉદનું.
1 જ્યારે તેઓએ* મને કહ્યું કે,
“ચાલો આપણે યહોવાહના ઘરમાં જઈએ,” ત્યારે હું આનંદ પામ્યો.
2 હે યરુશાલેમ, તારા દ્વારોમાં
અમે ઊભા રહ્યા હતા.
3 યરુશાલેમ તો હારબંધ ઇમારતોવાળા
નગરના જેવું બાંધેલું છે.
4 ત્યાં કુળો ચઢે છે, યહોવાહનાં કુળો,
ઇઝરાયલને સાક્ષીરૂપ થવાને અર્થે,
યહોવાહના નામનો આભાર માનવાને માટે કુળો ચઢે છે.
5 કેમ કે ત્યાં ઇનસાફનાં રાજ્યાસનો
દાઉદના કુટુંબના રાજ્યાસનો સ્થાપવામાં આવેલાં છે.
6 યરુશાલેમની શાંતિને માટે પ્રાર્થના કરો!
જેઓ તને ચાહે છે તેને શાંતિ મળો.
7 તારા કોટની અંદર શાંતિ
અને તારા મહેલોની અંદર કુશળતા થાઓ.
8 મારા ભાઈઓ તથા મારા મિત્રોની ખાતર
હવે હું બોલીશ, “તારામાં શાંતિ થાઓ.”
9 આપણા ઈશ્વર યહોવાહના ઘરને અર્થે
હું તેની ઉત્તમતાને† લીધે પ્રાર્થના કરીશ.
* 122:1 મિત્રો † 122:9 કલ્યાણ