131
બાળકની જેમ ઈશ્વર પર વિશ્વાસ
ચઢવાનું ગીત; દાઉદનું.
1 હે યહોવાહ, મારું હૃદય ઘમંડી નથી અને મારી આંખો અભિમાની નથી.
મારી પાસે મારા માટે કોઈ મહાન આશાઓ નથી
અથવા જે વાતોને હું પહોંચી શકતો નથી તેમાં, હું હાથ નાખતો નથી.
2 તેમ છતાં, મેં મારો આત્મા નમ્ર અને શાંત કર્યો છે;
જેમ એક બાળક પોતાની માતાનું દૂધ છોડે છે,
તેમ મારો આત્મા દૂધ છોડી દેનાર બાળકના જેવો જ છે.
3 હે ઇઝરાયલ, આ સમયથી તે સદાકાળ માટે
યહોવાહની જ આશા રાખજે.